Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: 1047/1999. (V. 5.) Korm. határozat 4.3. pontjában foglalt feladat haladéktalan végrehajtása és szükség szerinti kiegészítése érdekében.
Paragraph Index: 1458

6. számú melléklet Az Országgyûlés Emberi jogi, kisebbségi és vallásügyi bizottságának 1/2002–2006. (2002. október 9.) tájékoztatója Ál l ás f o g l a l ás Az Országgyûlés Emberi jogi, kisebbségi és vallásügyi bizottsága rendkívül aggasztónak tartja, hogy az utóbbi hónapokban számos olyan esemény történt az országban, amely a leginkább hátrányos helyzetben lévõ kisebbség, a romák továbbra is megoldatlan problémáira hívta fel a figyelmet. A bizottság megdöbbenéssel értesült arról, hogy Paks Város Önkormányzata négy, a településen élõ roma családdal szemben erkölcsileg és jogilag egyaránt kifogásolható módon elmulasztotta törvényben elõírt gondoskodási kötelezettségét. Az Emberi jogi, kisebbségi és vallásügyi bizottság a 2002. szeptember 25-i ülésén tájékozódott a Bedõ-tanyán életveszélyessé nyilvánított és összedõlt, illetve lebontás miatt hajléktalanná vált roma családok válsághelyzetérõl és annak rendezése tárgyában történõ intézkedésekrõl. A bizottság egyhangú határozattal bizottsági állásfoglalás megfogalmazása mellett döntött. A bizottság megítélése szerint nemcsak az események, hanem azok helyhatósági kezelése is számos, alkotmányos alapjog megsértésének gyanúját vetik fel. A Magyar Köztársaságban ugyanis minden embernek vele született joga van az emberi méltósághoz, és senkit nem lehet embertelen, megalázó bánásmódnak alávetni. Továbbá mindenkit – aki törvényesen tartózkodik Magyarország területén – megillet a szabad mozgás és a tartózkodási hely szabad megválasztásának joga. Az Alkotmány ezen túl biztosítja a Magyar Köztársaság területén tartózkodó minden személy számára az emberi, illetve az állampolgári jogokat bármely megkülönböztetés – nevezetesen faj, szín, nem, nemzet vagy társadalmi származás, vallás, vagyoni, születési vagy egyéb helyzet – szerinti különbségtétel nélkül. A Magyar Köztársaság alaptörvénye leszögezi azt is, hogy hazánkban a nemzeti és etnikai kisebbségek részesei a nép hatalmának: államalkotó tényezõk, amelyeket az állam védelemben részesít. A Tolna megyében történtek különös veszélyét az adja – sajnos nem elõször –, hogy a szegénységgel szemben meglévõ ellenszenv, illetve társadalmi elõítéletesség etnikai köntösben jelentkezett. Az Emberi jogi bizottság elítéli mind Paks Város, mind a roma családok alkotmányos jogainak csorbításában közremûködõ más települések magatartását. A romák problémája nemcsak roma ügy, a településeken élõk problémája nem elszigetelt helyi probléma. Az Emberi jogi, kisebbségi és vallásügyi bizottság kinyilvánítja, hogy a roma társadalom integrációját – pártra való tekintet nélkül – a legszigorúbb értelemben vett nemzeti sorskérdésnek, nemzeti ügynek tekinti. A romák társadalmi felemelkedésének sikere Magyarország uniós csatlakozásának feltétele, és a többségi társadalom létérdeke is. A bizottság kötelességének érzi felhívni a Kormány, az Országgyûlés, az önkormányzatok és hatóságok, minden felelõsen gondolkodó párt, a civil szervezetek, egyházak és vallási közösségek, illetve egyúttal Magyarország minden lakosának figyelmét az õszinte, társadalmi párbeszéd szükségességére a többségi és kisebbségi társadalom között. A bizottság fontosnak tartja, hogy ezen állásfoglalásán keresztül is tudatosítsa az ország minden lakosában, hogy a jogállamiság, a demokrácia nem tûri el az Alkotmányban lefektetett alapvetõ jogok megsértését, a mindenkire egyaránt kötelezõ érvényû törvények megszegését. Különösen elvárható, hogy az államigazgatásban dolgozó szakemberek határolódjanak el az amúgy is elõítéletektõl terhelt, társadalmilag kirekesztett csoportok ellen elkövetett, az elõítéleteket gerjesztõ magatartástól és maguk is tevõlegesen lépjenek fel ezekkel szemben. A bizottság nyomatékosan kihangsúlyozza, hogy az ilyen és hasonló konfliktusok, válsághelyzetek kialakulásának megelõzése és kezelése, illetve sikeres megoldása érdekében el kell érni, hogy közös erõvel álljunk ki a jogállamiság, az alkotmányban foglaltak maradéktalan betartása mellett, mert az etnikai konfliktusokat, a társalmi feszültségeket csak együttes erõvel és összefogással lehet megoldani. A bizottság külön kihangsúlyozza a Kormány, illetve az Országgyûlés közös felelõsségét egy egységes – rövid, közép- és hosszú távú – válságkezelõ program kidolgozására, illetve a roma családok életlehetõségeinek javítását célzó – különösen az oktatásra, foglalkoztatásra, lakhatásra vonatkozó – konkrét programok mielõbbi elfogadásában és végrehajtásában. A bizottság megnyugvással vette tudomásul, hogy az illetékes politikai államtitkár mellett a nemzeti és etnikai kisebbségi jogok országgyûlési biztosa is vizsgálatot indított hivatalból, és felkéri a kisebbségi biztost, hogy a felelõsség megállapítására is kiterjedõ jelentését tárja az Országgyûlés és ezáltal az ország nyilvánossága elé. Budapest, 2002. október 09. Szászfalvi László a bizottság elnöke ELFOGADTA: az Emberi jogi, kisebbségi és vallásügyi bizottság 2002. október 9-én.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes